《汉武》
宋代·刁衎

高宴柏梁词可爷，横汾箫鼓乐难穷。
已教丞相开东阁，犹使将军误北戎。
渍泪甘泉还有恨，祈年仙馆惜成空。
谁知辛苦回中道，共尽千龄五柞宫。

作者简介：（945—1013）宋升州人，字元宾。刁彦能子。五代时以父荫仕南唐为秘书郎、集贤校理。南唐亡，随李煜入宋，授太常寺太祝。太宗太平兴国中，诏群臣言事，衎上《谏刑书》。迁大理寺丞。真宗即位，献所著《本说》，与修《册府元龟》。书成，授兵部郎中。以纯淡夷雅知名于时，善谈笑，喜棋弈，交道敦笃，士大夫多推重之。